## **Technická správa**

|  |  |
| --- | --- |
| **Stavba** | **Spojená škola Poltár – Modernizácia poľnohospodárstva a návrat k sklárskym tradíciám**  **Spojená škola Poltár**  **Poltár**  **Katastrálne územie Poltár, Parcela č. 2343/2** |
| **Investor** | **Spojená škola Poltár, Železničná 5, 987 01 Poltár** |

1. **VŠEOBECNÁ ČASŤ**

**1.1 Predmet projektu**

Predmetom tohoto projektu sú svetelné a zásuvkové rozvody objektu ZŠ v Poltári.

**1.2 Projektové podklady**

1.2.1 Všeobecné požiadavky investora a prevádzkovateľa

1.2.2 Podklady od výrobcov elektrozariadení a prístrojov (katalógy a cenníky)

1.2.3 Podklady dodané od profesie vykurovanie.

**1.3 Normy a predpisy**

Projekt je vypracovaný na základe všetkých t. č. platných noriem a predpisov, vzťahujúcich sa na zariadenia v ňom navrhované. Menovite sa jedná najmä o:

STN 33 2000-5-51 - Výber a stavba elektrických zariadení. Spoločné pravidlá

STN EN 62305-1÷4 - Ochrana pred zásahom bleskom

STN 34 1610 - Elektrický silnoprúdový rozvod v priemyselných prevádzkach

STN 33 2000-1 - Elektrické inštalácie nízkeho napätia. Časť 1: Základné princípy, stanovenie všeobecných charakteristík, definície

STN 33 2000-4-41 - Ochrana pred zásahom elektrickým prúdom

STN 33 2000-4-43 - Ochrana proti nadprúdom

STN 33 2000-5-52 - Elektrické rozvody

STN 33 2000-5-54 - Uzemňovacie sústavy

STN EN 12 464-1 (36 0074) - Svetlo a osvetlenie, časť 1 - Osvetlenie vnútorných pracovných miest

STN EN 18 38 (36 0075) - Núdzové osvetlenie

STN 34 1050 - Elektrotechnické predpisy STN. Predpisy pre kladenie silnoprúdových elektrických vedení

STN 73 6005 - Priestorová úprava vedení technického vybavenia

STN EN 50173-1 - Základná medzinárodná norma o univerzálnych štruktúrovaných kabelážnych systémoch pre prenos dát, telefónie, obrazu a iných nízkonapäťových signálov v budovách a areáloch.

Vyhláška MPSVaR SR č. 508/2009 Z.z - Zaistenie bezpečnosti a ochrany zdravia pri práci a bezpečnosť technických zariadení. Vyhláška 234/2014 Z.z ktorou sa mení a dopĺňa vyhláška Ministerstva práce, sociálnych vecí a rodiny Slovenskej republiky č. 508/2009 Z. z

Vyhláška MPSVaR SR č. 398/2013Z.z. - ktorou sa mení a dopĺňa vyhláška Ministerstva práce, sociálnych vecí a rodiny Slovenskej republiky č. 508/2009 Z. z.,

Vyhláška Ministerstva zdravotníctva SR č. 541/2007 Z.z. o požiadavkách na osvetlenie pri práci.

Súhlas na citovanie noriem udelil Úrad pre normalizáciu,  metrológiu a skúšobníctvo Slovenskej republiky pod č. ÚNMS/00427/2020-702/000364/2020

**1.4 Kategorizácia elektrického zariadenia podľa miery ohrozenia**

V zmysle vyhl. 508/2009 Z. z. je elektrické zariadenie navrhované v tomto projekte zaradené do skupiny s vyššou mierou ohrozenia B.

Podľa § 5 odst. 3 tejto vyhlášky, k tejto dokumentácii je potrebné úradné osvedčenie, resp. vyjadrenie inšpekčného orgánu A- III. časť bod i-  elektrická inštalácia v objekte určenom na zhromažďovanie viac ako 250 osôb.

**1.5 Rozsah projektu**

**a) Projekt rieši**

- Podružný rozvádzač objektu R1 na 1.NP

- Podružný rozvádzač objektu R2 na 2.NP

- Svetelná a zásuvková elektroinštalácia na 1.NP

- Svetelná a zásuvková elektroinštalácia na 2.NP

- Štruktúrovaná kabeláž

- Dátový rozvádzač

**b) Projekt nerieši**

- Napojenie technológie pre VZT, ÚK, CHLAD, napojenie výťahu

- Bleskozvod objektu

- Hlavný rozvádzač objektu

- NN prípojka

- Vonkajšie osvetlenie

1. **ZÁKLADNÉ ÚDAJE**
   1. **Rozvodný systém:** 3NPE~50Hz, 400V/TN-S

1NPE~50Hz, 230V/TN-S

2 DC 12-48 V / PELV, SELV - štruktúrovaná kabeláž

* 1. **Ochranné opatrenia pred zásahom el. prúdom** podľa STN 33 2000-4-41
     1. **Ochranné opatrenie: 411 – Samočinné odpojenie napájania**

• Základná ochrana (ochrana pred priamym dotykom)

– Základná izolácia živých častí – Príloha A, kapitola A.1

– Zábrany alebo kryty – Príloha A, kapitola A.2

• Ochrana pri poruche (ochrana pred nepriamym dotykom)

* Ochranné uzemnenie a ochranné pospájanie – 411.3.1
* Samočinné odpojenie napájania pri poruche – 411.3.2
* Malým napätím PELV, SELV- 414.3
* Doplnková ochrana: Prúdové chrániče RCD- 415.1
* Doplnkové ochranné pospájanie – 415.2
  + 1. **Ochranné opatrenie: 412 – Dvojitá alebo zosilnená izolácia (A/ alebo B/)**
       1. **A/**

• Základná ochrana (ochrana pred priamym dotykom)

– Základná izolácia živých častí – Príloha A, kapitola A.1

• Ochrana pri poruche (ochrana pred nepriamym dotykom)

– Prídavná izolácia – N412.1.1.1

* + - 1. **B/**

• Základná ochrana (ochrana pred priamym dotykom)

– Zosilnená izolácia medzi živými časťami a prístupnými časťami – N412.1.1.3

• Ochrana pri poruche (ochrana pred nepriamym dotykom)

– Zosilnená izolácia medzi živými časťami a prístupnými časťami – N412.1.1.3

* 1. **Vonkajšie vplyvy: V zmysle protokolu o určení vonkajších vplyvov podľa STN 33 2000-5-51:2010**
  2. **Inštalovaný elektrický výkon:** Pi = 112,9kW
  3. **Koeficient súčasnosti:** β = 0,55
  4. **Výpočtový elektrický výkon:** Pp= 62,1kW
  5. **Stupeň zabezpečenia dodávky el. energie: 3**
  6. **Ochrana proti skratu a preťaženiu**

Obvody sú proti skratu a preťaženiu chránené ističmi príslušného typu a predpísanej dimenzie v navrhovaných rozvádzačoch.

* 1. **Ochrana proti prepätiu**

Ochrana proti prepätiu je riešená v podružných rozvádzačoch pomocou zvodiču prepätia. Inštalovaný zvodič prepätia je typu 1+2. Bude inštalovaný v rozvádzačoch R1.1, R1.2 a R2.

V zásuvkovom paneli dátového rozvádzača bude umiestnený zvodič prepätia typu 3.

* 1. **Ochrana proti statickej elektrine**

Za normálnych prevádzkových podmienok v objekte sa nepredpokladá vznik statickej elektriny v takom množstve, aby mohlo dôjsť k poškodeniu zariadení alebo ohrozeniu zdravia.

* 1. **Prierezy vedení**

Pri dimenzovaní prierezu elektrických káblov u projektovaných elektrických zariadení sa vychádzalo z predpokladu dodržiavania dovolených úbytkov napätia v rozvode pri menovitom zaťažení, ako aj odolnosti tepelným a mechanickým účinkom prípadných skratových prúdov.

* 1. **Káblové rozvody**

Na elektroinštaláciu sa použijú celoplastové káble s medenými žilami, patričného prierezu a počtu žíl. Použité káble budú s reakciou na oheň B2ca- s1, d1, a1 v zmysle požiadaviek STN EN 92 0203.

Káblové rozvody budú vedené pod omietkou. Použité káble budú s definovanou triedou reakcie na oheň v zmysle STN EN 92 0203.

Káblové trasy pri prechode rôznymi požiarnymi úsekmi budú protipožiarne utesnené s požiarnou odolnosťou na 60 min. Na toto utesnenie musí byť použitý systém, ktorý je v SR certifikovaný Zborom požiarnej ochrany.

* 1. **Úbytok napätia**

Úbytky napätia v elektrických obvodoch neprekročia hodnoty maximálnych dovolených úbytkov podľa STN 34 1610. Odporúča sa, aby úbytok napätia medzi začiatkom inštalácie a zariadením nebol väčší ako 6% z menovitého napätia inštalácie, čo odpovedá STN 33 2000-5-52, tabuľka G52.1.

* 1. **Zostatkové riziko**

Prevádzka uvedených zariadení pri dodržaní prevádzkových predpisov, predpísaných intervalov ***údržby a revízií nespôsobuje vznik zostatkového rizika.***

Krytie navrhovaných zariadení je uvedené na príslušných výkresoch PD. Uvedené zariadenia vyhovujú pre inštaláciu do predmetných prostredí.

Začlenenie elektrických zariadení podľa miery ohrozenia

V zmysle vyhlášky MPSVaR SR č. 508/2009 Z. z., Príloha č.1, III. časť sú inštalované elektrické zariadenia začlenené do skupiny B.

1. **TECHNICKÉ RIEŠENIE**
   1. **Rozvádzač RH na 1.NP**

Hlavný rozvádzač bude napojený z elektromerového rozvádzača objektu jestvujúcim káblom. Bude to voľne stojaci oceľoplechový rozvádzač rozmerov 600x300x2100mm. Umiestnený bude v technickej miestnosti č. 1.27 v zmysle výkresovej časti dokumentácie.

Rozvádzač bude slúžiť pre napájanie podružných rozvádzačov, systému CBS a dátového rozvádzača.

Prívodné káble a všetky vývody z rozvádzačov musia byť označené označovacími štítkami s informáciou o čísle obvodu, druhu kábla a smerovaní.

Pred každým rozvádzačom musí počas celej jeho prevádzky ostať zachovaný voľný priestor do vzdialenosti min. 800mm.

* 1. **Rozvádzač RT na 1.NP**

Technologický rozvádzač RT bude napojený z hlavného rozvádzača objektu jestvujúcim káblom. Bude to voľne stojaci oceľoplechový rozvádzač rozmerov 5x24TE. Umiestnený bude v technickej miestnosti č. 1.27 v zmysle výkresovej časti dokumentácie.

Rozvádzač bude slúžiť pre napájanie plynových kotlov PK1.1, 1.2 a obehových čerpadiel č.6.1, 6.2 a 7.

Prívodné káble a všetky vývody z rozvádzačov musia byť označené označovacími štítkami s informáciou o čísle obvodu, druhu kábla a smerovaní.

Pred každým rozvádzačom musí počas celej jeho prevádzky ostať zachovaný voľný priestor do vzdialenosti min. 800mm.

* 1. **Rozvádzač R1.1 na 1.NP**

Podružný rozvádzač bude napojený z hlavného rozvádzača objektu káblom N2XH-J 5x25. Bude to nástenný oceľoplechový rozvádzač vo vyhotovení EI30 rozmery 5x24TE. Umiestnený bude na chodbe 1.NP miestnosť 1.20 v zmysle výkresovej časti dokumentácie.

Rozvádzač bude slúžiť pre napojenie zásuvkovej a svetelnej elektroinštalácie prvého nadzemného podlažia.

Prívodné káble a všetky vývody z rozvádzačov musia byť označené označovacími štítkami s informáciou o čísle obvodu, druhu kábla a smerovaní.

Pred každým rozvádzačom musí počas celej jeho prevádzky ostať zachovaný voľný priestor do vzdialenosti min. 800mm.

* 1. **Rozvádzač R1.2 na 1.NP**

Podružný rozvádzač bude napojený z hlavného rozvádzača objektu káblom N2XH-J 5x25. Bude to nástenný oceľoplechový rozvádzač vo vyhotovení EI30 rozmery 5x24TE. Umiestnený bude na chodbe 1.NP miestnosť 1.02 v zmysle výkresovej časti dokumentácie.

Rozvádzač bude slúžiť pre napojenie zásuvkovej a svetelnej elektroinštalácie prvého nadzemného podlažia.

Prívodné káble a všetky vývody z rozvádzačov musia byť označené označovacími štítkami s informáciou o čísle obvodu, druhu kábla a smerovaní.

Pred každým rozvádzačom musí počas celej jeho prevádzky ostať zachovaný voľný priestor do vzdialenosti min. 800mm.

* 1. **Rozvádzač R2 na 2.NP**

Podružný rozvádzač bude napojený z hlavného rozvádzača objektu káblom N2XH-J 5x35. Bude to nástenný oceľoplechový rozvádzač typ vo vyhotovení EI30 rozmery 5x24TE. Umiestnený bude na chodbe 2.NP miestnosť 2.02 v zmysle výkresovej časti dokumentácie.

Rozvádzač bude slúžiť pre napojenie zásuvkovej a svetelnej elektroinštalácie druhého nadzemného podlažia.

Prívodné káble a všetky vývody z rozvádzačov musia byť označené označovacími štítkami s informáciou o čísle obvodu, druhu kábla a smerovaní.

Pred každým rozvádzačom musí počas celej jeho prevádzky ostať zachovaný voľný priestor do vzdialenosti min. 800mm.

* 1. **Osvetlenie**

Spoločné priestory ako chodby, sály, predsiene, schodisko budú osvetlené LED svietidlami spínajúcimi sa od snímačov pohybu. Spínanie osvetlenia kabinetu, dielní, učební a laboratórium bude spínačmi pri vstupe do miestností.

Nad vstupnými dverami z vonkajšej strany budú inštalované svietidlá so zvýšeným krytím a pohybovým snímačom.

Svietidla v kotolni, technických miestnostiach a v sociálkach budú spínané spínačmi vo vyhotovení IP44.

Všetky svetelné obvody budú chránené doplnkovou ochranou prúdovým chráničom s rozdielovým prúdom 30mA.

* + 1. **Núdzové osvetlenie únikových ciest**

Núdzové osvetlenie bude napojené z centrálneho batériového systému umiestneného v technickej miestnosti. Svietidlá budú rozdelené do viacerých okruhov a napojené káblami s funkčnou odolnosťou pri požiari.

CBS bude typu Schrack Minicontrol pre 4 okruhy, každý max pre 20 svietidiel.

CBS je uvažovaná so zálohou na 90 minút.

Svietidla pre núdzové osvetlenie sú navrhované v dvoch vyhotoveniach, jeden typ je piktogram so šípkou so smerom úniku, druhý typ je prisvetľovacie svietidlo bez značenia smeru úniku.

Systém CBS bude vypínaný bezpotenciálovým kontaktom z rozvádzača RH pri stlačení tlačidla Total Stop.

* 1. **Zásuvková inštalácia**

Rozmiestnenie zásuviek je prispôsobené rozmiestneniu a využitiu miestností viď výkresová časť dokumentácie.

V kotolni a technických miestnostiach budú umiestnené zásuvky vo vyhotovení IP44.

Všetky zásuvkové obvody budú chránené doplnkovou ochranou prúdovým chráničom s rozdielovým prúdom 30mA.

Zásuvky budú umiestnené vo výške 400mm, pokiaľ nie je uvedené ináč.

* 1. **Ochrana pred zásahom blesku**

Prípojka do slaboprúdového rozvádzača nie je predmetom projektu, túto časť bude zabezpečovať lokálny provider. SLP RACK sa navrhuje skriňový veľkosti 45U. Obsahovať bude ventilačnú jednotku optický patch panel, patch panely metalické 24 portové, switche (ktoré nie sú predmetom tohto projektu).

V spodnej časti bude napájacia jednotka so zvodičom prepätia typu 3 a záložný zdroj UPS (UPS nie je predmetom tohto projektu).

Zásuvky sa navrhujú vo vyhotovení 1xRJ45/2xRJ45 podľa umiestnenia vo výške 400mm alebo v podhľade.

Zásuvky v podhľadoch sú určené pre prístupové body.

* 1. **Ochrana pred zásahom blesku**

Nie je predmetom tohto projektu. Riešené v časti projektu ochrana pred zásahom blesku.

* + 1. **Zachytávacia sústava**

Nie je predmetom tohto projektu. Riešené v časti projektu zachytávacia sústava.

* + 1. **Sústava zvodov**

Nie je predmetom tohto projektu. Riešené v časti projektu sústava zvodov.

* + 1. **Uzemnenie objektu**

Nie je predmetom tohto projektu. Riešené v časti projektu uzemnenie objektu.

* 1. **Ochranné pospájanie**

Nie je predmetom tohto projektu. Riešené v časti projektu ochranné pospájanie.

* + 1. **Doplnkové ochranné pospájanie**

V zmysle STN 33 2000-4-41, čl. 415.2 doplnkové ochranné pospájanie musí zahŕňať všetky súčasne prístupné neživé časti pripevnených zariadení a cudzie vodivé časti, vrátane hlavnej kovovej výstuže železobetónu, ak je to prakticky vykonateľné. Sústava pospájania musí byť spojená s ochrannými vodičmi všetkých zariadení vrátane ochranných vodičov zásuviek.

Doplnkové ochranné pospájanie vykonať vodičom 4mm2 z/ž, pomocou príslušných svoriek, skrutiek s vejárovitými podložkami a pod.

V kúpeľniach budú k doplnkovému pospájaniu pripojené kúpacie vaničky v prípade pokiaľ budú kovové a všetky navzájom prístupné kovové časti.

* + 1. **Priestory so sprchovacím kútom alebo umývadlom**

V zmysle STN 33 2000-7-701. V miestnostiach, kde sa nachádza sprcha musia byť všetky obvody napájajúce zariadenia v miestnosti chránené prúdovými chráničmi s rozdielovým prúdom 30mA.

V predmetnom objekte sa budú nachádzať sprchy s kúpacou vaničkou, resp. kúpeľne s vaňou. Vo vzdialenosti do 60cm od okraja vaničky je priestor so zónou, preto sa do tohto priestoru nebudú inštalovať žiadne elektrické zariadenia. Svietidlá osvetľujúce priestor musia byť vzdialené od okraja vaničky o minimálnu vzdialenosť 60cm.

Umývací priestor je ohraničený zvislými plochami prechádzajúcimi obrysmi umývadla (umývacieho drezu), podlahou a stropom a zahŕňa priestor pod aj nad ním. V umývacom priestore sa môžu inštalovať iba spotrebiče určené na použitie v tomto priestore výrobcom a sú typovo overené. Zásuvky a spínače sa môžu umiestniť iba mimo umývacieho priestoru vo vzdialenosti minimálne 20cm od neho.

1. **124/2006 Z. z., bod Z. z., v znení neskorších predpisov**

Pri správnej montáži EZ, pri uplatnení platných predpisov a STN v oblasti ochrany zdravia pri práci na elektrických zariadeniach nevzniknú neodstrániteľné nebezpečenstva a ohrozenia v zmysle Zákona NR č. 124/2006

**Vyhodnotenie neodstrániteľného nebezpečenstva a ohrozenia:**

|  |  |  |  |  |
| --- | --- | --- | --- | --- |
| Por. číslo | Faktor pracovného  procesu a  prostredia | Neodstrániteľné nebezpečenstvo (stav, veľkosť poškodenia zdravia) | Neodstrániteľné ohrozenie | Návrh ochranných opatrení proti týmto nebezpečenstvám  a ohrozeniam |
| El. skrat - vznik požiaru | 1-8 |
| 1 | El. energia | Nebezpečné el. napätie a el. prúd  pre zdravie  a život | Dotyk so živou časťou v normálnej prevádzke | 1-6, 8 |
| Dotyk s neživou časťou | 1-5, 7-8 |

**Definovanie pojmov podľa zákona č. 124/2006**

Nebezpečenstvo je stav, alebo vlastnosť faktora pracovného procesu a pracovného prostredia, ktoré môžu ohroziť zdravie.

Ohrozenie je situácia, v ktorej nemožno vylúčiť, že zdravie zamestnanca bude poškodené.

Neodstrániteľné nebezpečenstvo a neodstrániteľné ohrozenie je také nebezpečenstvo a ohrozenie, ktoré podľa súčasných vedeckých a technických poznatkov nemožno vylúčiť ani obmedziť.

**Ochranné opatrenia:**

1. Poučenie obsluhy o zásadách bezpečnosti práce a ochrany zdravia.
2. Zákaz vstupu nepovolaným osobám.
3. Poučenie o používaní ochranných a pracovných pomôcok podľa predpisov
4. Všetky údržbárske práce prevádzať len s povolením na prácu a s pracovníkmi s predpísanou kvalifikáciou.
5. Práce s otvoreným ohňom vykonávať iba s povolením.
6. Základná ochrana pred zásahom elektrickým prúdom pred priamym dotykom: Ochrana izoláciou, ochrana krytím a zábranami v zmysle STN 33 2000 -4 – 41, príloha A.

7. Ochrana pred zásahom elektrickým prúdom pri poruche:

Samočinným odpojením napájania vsieti TN v zmysle STN 33 2000-4-41.

Uzemnením (pre zariadenia nad 1kV) , čl.7.2 STN 33 3201, čl.7.2

1. Pravidelnou revíziou a prehliadkami elektrického zariadenia vykonanými pracovníkmi s predpísanou kvalifikáciou.

**Vytypovanie lokality pre dané neodstrániteľné nebezpečenstvá a ohrozenia**

|  |  |  |  |  |
| --- | --- | --- | --- | --- |
| Por. číslo | Faktor pracovného procesu a prostredia | Neodstrániteľné nebezpečenstvo  (stav, veľkosť poškodenia zdravia) | Neodstrániteľné  ohrozenie | Miesta, kde sa vyskytuje neodstrániteľné nebezpečenstvo |
| 1 | El. energia | Nebezpečné el. napätie a el. prúd pre zdravie a život | El. skrat – vznik požiaru | Živé el. časti, neživé el. časti, cudzie vodivé často |
| 2 |  |  | Dotyk so živou časťou pri normálnej prevádzke |  |
| 3 |  |  | Dotyk s neživou časťou pri poruche |  |

**Posúdenie rozsahu rizika:**

|  |  |  |  |  |  |
| --- | --- | --- | --- | --- | --- |
| Por.  číslo | Neodstrániteľné nebezpečenstvo alebo odstrániteľné ohrozenia | Pravdepodobnosť vzniku  poškodenia zdravia pri práci | | Stupeň následkov na zdraví  v prípade | |
|  |  | Najlepšom1) | Najhoršom2) | Najlepšom3) | Najhoršom4) |
| 1 | El. skrat – vznik požiaru | žiadna | vysoká | žiadna | vysoká |
| 2 | Dotyk so živou časťou pri normálnej prevádzke | žiadna | vysoká | žiadna | vysoká |
| 3 | Dotyk s neživou časťou pri poruche | žiadna | vysoká | žiadna | vysoká |

Definovanie pojmov podľa zákona č. 124/2006 Z. z.

Riziko je pravdepodobnosť, vzniku poškodenia zdravia zamestnanca pri práci a možných následkov na zdraví.

Najlepší prípad z hľadiska pravdepodobnosti vzniku poškodenia zdravia je, ak sa dodržiava pracovná disciplína a sú dodržané pracovné a bezpečnostné predpisy.

Najhorší prípad z hľadiska pravdepodobnosti vzniku poškodenia zdravia je, ak sa nedodržiava pracovná disciplína a nie sú dodržané pracovné a bezpečnostné predpisy a je súbeh viacerých nebezpečenstiev a ohrození.

Najlepší prípad z hľadiska možných následkov je, ak pri výskyte daného nebezpečenstva, alebo ohrozenia je minimálny dopad na zdravie zamestnancov.

Najhorší prípad z hľadiska možných následkov na zdraví je, ak pri výskyte daného nebezpečenstva, alebo ohrozenia sa predpokladá dosiahnutie najhoršieho možného dopadu na zdravie zamestnancov.

Dodávateľ prác je zodpovedný za správne a sústavné vyhodnocovanie nebezpečenstiev a rizík a následné prijatia adekvátnych opatrení na zaistenie bezpečnosti a ochrany zdravia pri práci pri všetkých pracovných činnostiach.

V náväznosti na hodnotenie rizík dodávateľ prác zodpovedá za pridelenie účinných OOPP zamestnancom v zmysle NV SR č. 395/2006 Z.z.

1. **OCHRANA ZDRAVIA A BEZPEČNOSŤ PRI PRÁCI**

Pri práci s elektrickým zariadením sa musia dodržiavať bezpečnostné predpisy a normy STN, hlavne STN 34 3100 a vyhláška č. 508/2009 Z.z. Práce na elektrickom zariadení sa musia vykonávať v beznapäťovom stave. Práce a obsluhu na elektrickom zariadení môžu vykonávať pracovníci s oprávnením v zmysle vyhlášky č. 508/2009 Z.z a firmy s oprávnením na realizáciu prác na elektrickom zariadeniach. Pri práci je potrebné používať predpísané a preskúšané nástroje, pracovné pomôcky a meracie prístroje. Obsluhu pri normálnej prevádzke zariadenia môžu vykonávať osoby poučené §20 v zmysle vyhlášky č. 508/2009 Z.z.

Všetky stroje, prístroje a zariadenia navrhované v tejto dokumentácii musia obsahovať certifikáty platné v Slovenskej republike pre dané prostredie, v ktorom budú umiestnené.

Na elektrickom zariadení pred uvedením do prevádzky sa musí vykonať a potom aj v ďalšom období vykonávať pravidelná revízia elektrických zariadení v zmysle STN 33 2000-6 HDD 384.6.61, STN 33 1500 a vyhlášky č. 398/2013 Z.z., prípadne aj podľa príslušných prevádzkových predpisov investora.

V prípade požiaru, úrazu osôb alebo havárie v rozvádzačoch je možnosť vypnúť prívod elektrickej energie do objektu. Elektrické zariadenie neobsahuje prvky, ktoré by nebolo možné vypnúť.

Dodávateľ je povinný do všetkých paré PD zakresliť skutočné vyhotovenie elektroinštalácie

**Košice, jún 2023 Vypracoval:** Ing. Mlynár